FAMAE

FAMAE () – Čilės valstybinė ginklų gamybos kompanija, kurios gaminamus ginklus naudoja Čilės ginkluotosios pajėgos ir policija. FAMAE kompanija finansuojama ne tik Čilės, bet ir Venesuelos ir Urugvajaus. Žinomi kompanijos gaminiai yra pistoletas kulkosvaidis FAMAE SAF, snaiperinis šautuvas FAMAE FD-200, raketų leistuvas Cohete Rayo, FAMAE revolveris. FAMAE yra seniausia ginklų gamybos kompanija Pietų Amerikoje, dominuojanti šaulių ginklų ir šaudmenų gamyboje.
Pavaldi Armijos karo inžinierių ir pramonės vadovybei (Comando de Industria Militar e Ingenieria; CIMI).

Kompanijoje dirba apie 3 tūkst. žmonių. Kompanijos gamyklos įvairiose Čilės vietose.

Pagrindinės kompanijos veiklos sritys:
 Ginklų gamyba. Paskutinius dešimtmečius FAMAE kompanija nuosekliai didino gamybą, tiek karinės, tiek policinės ginkluotės. Kompanija specializuojasi šaulių ginklų, jų šaudmenų, transporto priemonių, raketų ir raketinių sviedinių gamyboje. Perka garsių pasaulio ginklų kompanijų ginklų licencijas ir kartu gamina atitinkamus ginklus. Dabar FAMAE gamina gana platų įvairių ginklų sistemų spektrą. FAME gamina automatinius šautuvus SIG SG 510-4, šturmo šautuvus SIG SG 542, pistoletus kulkosvaidžius FAMAE SAF ir kt.
 Tankų, lėktuvų ir kitos karinės technikos, kurią perka Čilės ginkluotosios pajėgos, modifikavimas bei techninis aprūpinimas.
 Ginklų sistemų modernizavimo ir panašūs tyrimų projektai. Kuria vieningas mašinų ir ginklų sistemas.

FAMAE projektai 
 Ginklų tiekimas tankų ir šarvuočių daliniams
 Lengvosios artilerijos pabūklų sviedinių modernizavimas.
 Mechanizuotų pėstininkų batalionų aprūpinimas.
 Ginklų sistemų, tankų, kitos ginkluotės, pagalbinio transporto modernizavimas.

FAMAE produkcija

Ginklai 
 FN FAL. Nuo 1960 m. FAMAE gamino belgiškus automatinius šautuvus FN FAL ir jų pasunkinto vamzdžio versiją FN FAP (Čilėje vadintą FN FALO).
 SG 542. Šveicariški šturmo šautuvai SG 542 (7,62x51 mm NATO šoviniui) gaminti pagal SIG licenciją, pakeitė Čilės armijos naudotą SG 510.
 FAMAE FT-2000. .38 ir .32 kalibrų revolveris.
 FAMAE SAF. 9 mm pistoletas kulkosvaidis.
 60 mm, 81 mm ir 120 mm minosvaidžiai, sukonstruoti remianti E. Brandt prototipais.
 160 mm salvinė sistema Rayo. Gaminama nuo 1994 m. pagal sutartį su D. Britanijos kompanija Royal Ordnance. Salvinė sistema sėkmingai išbandyta 1991 m.

Šaudmenys 
 FAMAE gamina šaudmenis visiems savo gamintiems ir gaminamiems ginklams.
 Rankinės granatos.
 Dviejų modelių priešpėstinės, vieno modelio prieštankinės minos, ilginiai užtaisai ().
 105 mm OTO Melara Mod 56 haubicų šaudmenys.
 Dviejų modelių priešpėstinės, dviejų tipų fugasinės ir vieno tipo kasetinės aviacinės bombos (sukonstruotos bendradarbiaujant su Čilės oro pajėgomis. Bombos eksportuojamos į Ekvadorą ir Paragvajų. Buvo pasklidusi informacija, kad buvo eksportuojamos ir į Iraną, Pakistaną, kai kurias kitas valstybes.

Kovos mašinos ir kita kovos technika 
 Šarvuotieji transporteriai Mowag Piranha 8x8. 1992 m. FAMAE nusipirko Mowag Piranha 8x8 licenciją ir ėmė juos gaminti. Gaminti šio šarvuočio variantai, ginkluoti 90 mm Cockerrill ar Izraelio 60 mm HVMS patrankomis.
 1992 m. FAMAE vedė derybas dėl Cadillac-Gage kompanijos Stingray lengvųjų tankų gamybos.

Nuorodos 
 Chile-Army Ordnance
 FAMAE oficiali svetainė

Karinės technikos gamintojai
Čilės įmonės